钦定古今图书集成/明伦汇编/氏族典/第092卷 > 《廖用贤尚友录》 > 于卲
## 钦定古今图书集成/明伦汇编/氏族典/第092卷 > 《廖用贤尚友录》 > 于卲

按《唐书于卲传》：“卲字相门，其先自代来为，京兆万年
人。天宝末，第进士，以书判超绝，补崇文校书郎。繇比
部郎中为道州刺史，未行，徙巴州。会岁饥，部獠乱，薄
城下，卲励兵拒战，且遣使谕晓，獠丐降。卲儒服出，贼
见皆拜，即引去。节度使李抱玉以闻，迁梓州，辞疾不
拜，授兵部郎中。崔宁帅蜀，表为度支副使。俄以谏议”
大夫知制诰，进礼部侍郎，朝有大典册，必出其手。为
三司使治薛邕狱，失德宗旨，贬桂州长史。复为太子
宾客。与宰相陆贽不平，出为杭州刺史。久疾求告，贬
衢州别驾，徙江州。卒，年八十一。